Kyrre Haugen Sydness

Kyrre Haugen Sydness (født 15. desember 1972 i Bergen) er en norsk skuespiller. Han er utdannet ved Statens teaterhøgskole i 1995–1998. Sydness har både spilt i spillefilm og TV-serier, samt hatt sentrale roller ved flere teatre i Norge. En av hans mest kjente roller er Roger Høibakk i TV-seriene om Cato Isaksen. Fra 2011 tok Sydness over rollen som Kaptein Sabeltann etter Terje Formoe som gjorde comeback da  Svein Roger Karlsen sluttet to år tidligere. Sydness' debut som sjørøverkongen var på NRK Super, i TV-serien Kaptein Sabeltann  og kongen på havet som ble vist 2011-2012. samt i forestillingene til stykket Kaptein Sabeltann og havets hemmelighet sommeren 2011. Etter dette har Sydness spilt Kapteinen i flere kveldsforestillinger i Kjuttaviga, på dagtid i Kaptein Sabeltanns Verden og i kinofilmen Kaptein Sabeltann og Skatten i Lama Rama. I 2012 hadde han en rolle i TV-serien Lilyhammer, som storinvestoren Thomas Aune.

Fra 2014 er Haugen Sydness hovedpersonen Viggo Lust i spenningsserien Det tredje øyet over to sesonger.

I sesong 2 av dramaserien Rådebank, som hadde premiere på NRK i januar 2021, spilte han Johannes, faren til Sivert.

Den 10. november 2023 kunngjorde Sydness at han gir seg i rollen som Kaptein Sabeltann.

 Filmografi (utvalg) 
 2001 Mongoland
 2003 Kvinnen i mitt liv
 2004 Straks borte – plutselig tilbake
 2008 Lønsj
 2008 Max Manus
 2010 Pax
 2010 Himmelblå – vindmøllearbeider
 2011 Hodejegerne
 2011 Åse Tonight
 2012 Lilyhammer - sesong 1
 2013 Lilyhammer – sesong 2
 2014 Det tredje øyet - sesong 1
 2014 Kaptein Sabeltann og skatten i Lama Rama
 2016 Det tredje øyet - sesong 2
 2019 Beforeigners
 2020 Dragevokterens jul
 2021 Rådebank - sesong 2
 2021 CLUE: Maltesergåten

 På scenen 
 2011–2012 Kaptein Sabeltann og havets hemmelighet
 2013 Kaptein Sabeltann og Grusomme Gabriels skatt
 2014–2015 Kaptein Sabeltann og jakten på den magiske diamant
 2016–2017 Kaptein Sabeltann og den forheksede øya
 2018–2019 Kaptein Sabeltann og grusomme Gabriels skatt
 2020 Kaptein Sabeltanns Sjørøvernatt
 2021 Kaptein Sabeltann og Angrepet fra Gral
2022-2023 Kaptein Sabeltann og Havets Hemmelighet

 Referanser 

 Eksterne lenker 



Kategori:Norske skuespillere